Кариев театрында «театраль дәресләр» дәвам итә

	28 февраль көнне Кариев театрында «театраль дәресләр» дәвам итәчәк.   «Вакыт кайтавазы: Ахматова татарча» спектакль-квартирнигында Анна Ахматованың шәхесе һәм иҗатына тукталачаклар.

45 минут эчендә танылган шагыйрәнең тормыш юлын күз алдыннан кичерергә мөмкин булачак. 	 Ә аның тормыш юлы катлаулы да, кызганыч та, урыны белән кызык та булган. Спектакльдә 5 актриса уйный һәм аларның һәрберсе Ахматованы яңа яктан ача. Квартирникның тагын бер үзенчәлеге: биредә Ахматова шигырьләре татар телендә яңгырый. Аларны бүгенге көн татар шагыйрьләре Илсөяр Иксанова, Рәмис Аймәт, Луиза Янсуар, Йолдыз Миңнуллина, Лилия Гыйбадуллина, Фәнил Гыйләҗев тәрҗемә итте. 
	---	
Кариев театры

	№ --- | 20.02.2024	


